recursal/SuperWikiNEXT-32B huggingface dataset:
בתקשורת **דיאגרמת עין** (באנגלית: **Eye pattern \ Eye diagram**) היא תמונת אוסצילוסקופ המורכבת ממספר רב של סריקות בקטעים שונים של אות ספרתי הנקלט במקלט. היא נקראת כך מכיוון שעבור סוגים שונים של קידוד היא מקבלת התנהגות הדומה בצורתה לעין פתוחה. זהו כלי אמפירי המאפשר הערכה של השפעת הערוץ הרועש והשפעת ההפרעות בין הסימנים (ISI) על היכולת לפענוח איכותי של האות.

רקע
---

דיאגרמת עין עבור אות בינארי
דיאגרמת עין משמשת לאבחנת נקודת הדגימה המועדפת יחסית לזמן העירור.   
בנוסף ניתוח הדיאגרמה יניב מדדי ביצועים נוספים לגבי אורך האות, סינכרון האות עם שעון המערכת, מידת הרעש באות ועוד.   
ככל שהעין פתוחה יותר כך יקטן הסיכוי לטעות בקביעת רמת המתח הנכונה ברגע הדגימה.

השפעת ISI על דיאגרמת עין
דיאגרמת העין נותנת אינפורמציה נוספת על:

* השגיאה המותרת (timing error) בתזמון נקודת הדגימה. השגיאה המותרת גדלה ככל שהרוחב האופקי של העין גדול יותר.
* הרגישות (sensetivity) לשגיאת התזמון, שמתקבלת משיפוע קו העין בקרבת נקודת הדגימה.
* שולי הרעש (noise margin) של המערכת, הנקבעים על ידי גובה מפתח העין.

ראו גם
------

* הפרעה בין סימנים
* תורת הדגימה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דיאגרמת עין** |

* Ruckerbauer, Hermann. "An Eye is Born". Gives an example video of construction of an eye pattern
* Understanding Data Eye Diagram Methodology for Analyzing High Speed Digital Signals
**ליימן ברדפורד סמית'** (באנגלית: **Lyman Bradford Smith**;‏ 11 בספטמבר 1904, וינצ'סטר - 4 במאי 1997, מנהטן) היה בוטנאי אמריקאי.

ביוגרפיה
--------

ליימן ברדפורד סמית' נולד בעיירה וינצ'סטר שבמסצ'וסטס. בשנת 1921 הוא החל לימודי בוטניקה באוניברסיטת הרווארד. בשנת 1928 הוא קיבל תואר שני ובשנת 1930 הוא קיבל ממנה תואר שלישי. סמית' המשיך באוניברסיטה והיה אוצר של אוסף צמחים שלו עד לשנת 1947.

בשנת 1929 סמית' התחתן ונסיעת הזוג הטרי לאירופה הייתה מלווה בסיורים בוטניים במוזיאונים אירופיים.

תחילה סמית' רצה להתמחות בחקר דשא, אך זה דרש עיסוק רחב במיקרוסקופ. בעיות רעייה לא איפשרו זאת וסמית' עבר לתחום אחר. בשנת 1929 הוא לראשונה סייר בברזיל. בהמשך חקר צמחים של אמריקה הדרומית היה במרכז פעילותו. הוא חזר לאזור עוד מספר פעמים לצורך הרחבת אוסף צמחים. סמית' התמחה במיוחד בתחום ברומליים ו-Begoniaceae.

בשנת 1947 סמית' מונה לאוצר של מחלקת בוטניקה של הסמית'סוניאן. בהיותו בתפקיד הוא מינה את אליס טנג'ריני למאיירת של המכון. היא איירה מעל ל-1000 סוגי צמחים וקיבלה פרסים על עבודתה.

סמית' כיהן בתפקיד עד לשנת 1974 כאשר פרש לגמלאות. למרות פרישתו הוא המשיך להיות פעיל בתחום עד פטירתו בשנת 1997.

במהלך הקריירה המקצועית סמית' אסף 16,000 דוגמאות צמחים, פרסם מעל ל-500 מאמרים ותיאר לראשונה מעל ל-200 צמחים. סוג Lymania נקרא על שמו.

פרסומים
-------

* The Bromeliaceae of Brazil. 1955.
* The Bromeliaceae of Colombia. 1957.
* Begoniaceae. 1986.

קישורים חיצוניים
----------------

* ביוגרפיה
* ארכיאון של ליימן ברדפורד סמית'

הערות שוליים
------------

1. ↑  The Daily Gardener, Lyman Bradford Smith, The Daily Gardener, ‏2019-09-11 (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280419805171
* BNE: XX1442465
* BnF: cb12418014z (data)
* Botanist: L.B.Sm.
* DSI: 9883
* GND: 140908005
* ISNI: 0000 0001 0907 4661
* LCCN: n79063037
* NKC: jn19990008044
* NTA: 067929117
* SNAC: w61r9cpn
* SUDOC: 099075946
* VIAF: 61636561
* WorldCat: lccn-n79063037

 |
אוולין אנגלדר, מיס אוסטריה 1974
**מיס אוסטריה** היא תחרות יופי הנערכת באוסטריה.

התחרות אורגנה לראשונה ב-1929 על ידי מערכת העיתון "Neues Wiener Tagblatt", וליזל גולדארבייטר היהודיה זכתה בה (ולאחר מכן זכתה ב"תחרות היופי הבינלאומית"). 

ב-1932 הופסקה התחרות, עם זאת במהלך שנות השלושים נערכו תחרויות יופי מקומיות כמו "מיס וינה" ו"מלכת הדנובה".

לאחר המלחמה התחרות החלה התחרות להיערך מחדש ותקופה מסוימת חברת הקוסמטיקה מקס פקטור הייתה נותנת החסות של התחרות. בכל אחת מתשע מדינות אוסטריה נערכת תחרות והזוכה והסגנית נשלחות להשתתף בתחרות הארצית של מיס אוסטריה ובכך בכל שנה מתמודדות שמונה עשר מתחרות על התואר, מספר זוכות בתואר נהיו לאחר מכן לשחקניות בתיאטרון ובקולנוע .

אוסטריה השתתפה לראשונה בתחרות מיס תבל ב-1953 ומ-1957 באופן מסורתי הזוכה במיס אוסטריה הלכה לייצג את מדינתה בתחרות.

בשנת 2000 בתואר זכתה פטרישיה קייזר והיא בת 15 בלבד.

הזוכות
------

| שנה | הזוכה |
| --- | --- |
| 1929 | ליזל גולדארבייטר |
| 1949 | נדיה טילר |
| 1959 | כריסטינה שפאציר |
| 1969 | אווה ריבר-שטייר |
| 1974 | אוולין אנגלדר |
| 1977 | אווה דירינגר |
| 2000 | פטרישיה קייזר |
| 2002 | סלין רושק |
|

קישורים חיצוניים
----------------

ויקישיתוף מדיה וקבצים בנושא **מיס אוסטריה** בוויקישיתוף
* 

* אתר האינטרנט הרשמי של מיס אוסטריה
* מיס אוסטריה, ברשת החברתית פייסבוק
* אתר התחרות
**מינרלי אינדקס** הם מינרלים שבעזרתם ניתן להעריך את מידת המטאמורפיזם (התמרה) שחלה באזור.
מינרלים אלה גדלים בסלע על חשבון מינרלים קודמים.

בשנת 1893 במהלך עבודות מיפוי של אזור הררי בסקוטלנד, נראתה התפתחות של חרסיות לסלעים מותמרים. הגאולוג בארו שמיפה את האזור, זיהה בנוסף לשינוי הסלע גם שינויים מינרלוגים. הוא גם הצליח למפות את השינויים האלו כך שכל קו במפה מציין הופעה ראשונה של מינרל מסוים. מינרלים אלו כונו מינרלי האינדקס.

מינרלי אינדקס קשורים להתמרה שזהו שינוי במבנה של סלע כתוצאה מחימום או לחיצה. כאשר החימום אינו אחיד יתקבלו אזורים עם דרגות שונות של חום (ובדומה גם לחצים שונים). לכל אזור יהיה מאסף מינרלים שמאפיין אותו, וכך בעזרת המינרלים שמזוהים כיום, לאחר חשיפת הסלעים בפני השטח, ניתן לשער איזו היסטוריה גאולוגית חוו הסלעים.

המינרלים לא משנים ולא יוצרים מחדש את יסודות הסלע - ההרכב נשאר זהה אך המבנה שלו משתנה ונוצרים מינרלים חדשים.

כדורים סגולים=גארנטים, צבע כחול=קיאניט שחור=ביוטיט לבן=פלדספר שקוף=קוורץ
כיום, בתנאי מעבדה, מצליחים הגאולוגים להגדיר את תנאי הלחץ והטמפרטורה שבהם גדלים המינרלים השונים, לדוגמה: גארנט, סטאורוליט, קיאניט וזאוליט.

השוואה של הממצאים האלו, לתצפיות על מאספי מינרלים מהשטח (מינרלים שנבדקו וזוהו), מאפשרת לשער מה היו התנאים באזורים שונים.

דוגמה ניתן לראות בנחל שחמון באילת. בפתחו של הנחל נראים מעין כדורים קטנטנים שצבעם סגול (לרוב מרוכזים במאספים) 
אלה הם הגארנטים - מינרל שמציין מטאמורפוזה בדרגה בינונית. עם העלייה בנחל ניתן לראות בסלע מסביב מינרלים פריזמטיים בהירים, אלה הם סטראוליטים, מינרלים המעידים כי דרגת ההתמרה גדלה. הגארנט והסטורוליט משמשים במקרה זה כמינרלי אינדקס ומיפוי הופעתם בכלל השטח איפשר למפות את הדרגה המטמורפית של סביבות הר שחמון.
**טרוויס מייוות'ר** (באנגלית: **Travis Mayweather**) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: אנטרפרייז" ומשרת כקצין ניווט על סיפון ספינת החלל "אנטרפרייז". הוא בעל דרגת סג"ם, ואחת מהדמויות המרכזיות במשך כל 4 העונות של הסדרה. את דמותו מגלם השחקן האמריקאי אנתוני מונטגומרי.

ביוגרפיה של הדמות
-----------------

מייוות'ר נולד בשנת 2126 על סיפונה של ספינת החלל *אופק* (*Horizon*), ספינת מטען אנושית מדגם J, וביקר במקומות רבים, כגון *טריליוס פריים* (Trillius Prime), *דריילאקס* (*Draylax*), מושבת *וגה* (*Vega*), ושני הירחים של *טנביאן* (*Tenebian*). מייוות'ר "*בומר*" (*boomer*), כלומר הוא גדל בחלל על סיפון ספינות משא, ושיש לו ניסיון בחלל אפילו יותר מאשר מפקדו, קפטן ג'ונתן ארצ'ר.

מייוות'ר הוא בחור שקט ונלהב, טייס מוכשר ומיומן מאוד ויש לו קצת ניסיון במערנות. יש לו אח אחד לפחות, פול, שהפך לקפטן של *האופק* לאחר מותו של אביהם, הקפטן הקודם של הספינה, בינואר 2153. אמם, ריאנה, הייתה החובשת של הספינה והמהנדסת הראשית. מייוות'ר חזר הביתה ל*אופק* בסביבות ה-10 ינואר, 2153, כאשר *האופק* הייתה בדרכו למושבה *דנבה* (*Deneva*). בדרכה אל תחנת דנבה, *האופק* הותקפה פירטים, אבל בשל הניסיון שצבר מייוות'ר בצי הכוכבים עם כלי נשק - *האופק* הצליחה להגן על עצמה מפני תוקפיה.

במהלך הסדרה, דמותו של מייוות'ר היא זו שנפצעה, שותקה ואפילו "נהרגה", מספר פעמים רב יותר מאשר כל דמות אחרת מקרב צוות השחקנים הראשי.

במהלך יצירת הסדרה "מסע בין כוכבים: אנטרפרייז", מייוות'ר היה אמור להיות לוטננט, בגלל הניסיון שלו בחלל. דרגתו שונתה לסג"ם משום שהמפיקים חשבו שיהיה זה לא אמין, אילו למלקולם ריד המבוגר ולמייוות'ר הצעיר תהיה אותה הדרגה.

יקום המראה
----------

בפרק הכפול "*In a Mirror, Darkly*", טרוויס מייוות'ר של יקום המראה הוא סמל ב-*MACO corps* (ראשי תיבות של: *Military Assault Command Operations*). בסופו של דבר, הוא משתף פעולה עם הושי סאטו של יקום המראה, בניסיונה להשתלט על אימפריית הארצנים.

תגובות
------

על פי דייוויד גריבן, "סג"ם טרוויס מייוות'ר, ההגאי, הוא אפרו-אמריקאי וריק מוחלט, אשר לעיתים נדירות מקבל אפילו שורה שאיננה טכנית בפרק; ללא הגזמה, זה לגמרי מדויק לומר שלאו'הורה (נישל ניקולס) היו יותר שורות של דיאלוג".

קישורים חיצוניים
----------------

* Travis Mayweather באתר Memory Alpha (ויקי מסע בין כוכבים)

הערות שוליים
------------

1. ↑  Greven, David. *Gender and Sexuality in Star Trek*. Jefferson: McFarland and Company, 2009. pg. 123.

| מסע בין כוכבים: אנטרפרייז |
| --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |
| ראו גם | זיכיון מסע בין כוכבים |
**מחלבות רמת הגולן** היא חברה מסחרית המייצרת מוצרי חלב, באזור התעשייה קצרין ברמת הגולן.

המחלבות נמצאות בקצרין, ונכון ל-2022 בבעלות הקיבוצים אורטל וסאסא (מחזיקים ביחד כ-77%), עין זיוון (19%) ובבעלות קבוצת עסקים מיסודו של רפי איתן (4%). המחלבות מייצרות מוצרי חלב טריים ועמידים ותחליפי חלב טריים ועמידים תחת המותג "מחלבות רמת הגולן".

היסטוריה
--------

המחלבות הוקמו בשנת 1984 ביוזמה משותפת של החברות טרה, שטראוס ומושב נוב. מושב נוב נקלע כעבור זמן קצר לקשיים כלכליים חריפים ונאלץ למכור את חלקו לתנובה.

המחלבות התמקדו ביצור חלב טרי וחלב עמיד ושימשו למשך זמן רב הן כמשווקות עצמאיות, תחת המותג שלהן, והן תחת מותגי המחלבות הגדולות האחרות. המחלבות קולטות חלב מרפתות מקומיות ברמת הגולן.

עד 2011 היו מחלבות רמת הגולן בבעלות שלושת המחלבות הגדולות בישראל: תנובה, טרה ושטראוס (כל אחת 33%). בעקבות המחאה החברתית של שנת 2011 הורתה לתנובה הממונה על ההגבלים העסקיים, רונית קן, למכור את אחזקותיה, עקב ניגוד עניינים כיצרנית חלב עמיד שיוצר גם על ידי מחלבות רמת הגולן. בתגובה, החליטו גם השותפות האחרות למכור את חלקן.

בשנת 2015 החלו מחלבות רמת הגולן לשווק לראשונה חלב מתחת למחיר המפוקח עבור מספר רשתות (כדוגמת שופרסל, אשר שיווקה את החלב תחת המותג העצמאי שלה, ומגה וסופר קופיקס ששמרו על מותג מחלבות רמת הגולן). נכון ל-2015, קלטו מחלבות רמת הגולן 13 מיליון ליטרי חלב בשנה, ולטענתה היקפיה יכלו לצמוח עד ל-22 מיליון ליטרים בשנה.

בתחילת נובמבר 2020 התמזגו מחלבות רמת הגולן ומחלבת השומרון.

ב-21 בנובמבר 2022 ביקשו המחלבות מבית המשפט צו להקפאת הליכים, לאחר שצברו חוב של 42 מיליון ש"ח שהן מתקשות בהחזרו. במרץ 2023 נמכרו המחלבות לחברת זנלכל, תמורת 33 מיליון ש"ח, ונקבע שהעסקה תושלם עד 30 באפריל 2023.

קישורים חיצוניים
----------------

* אתר האינטרנט הרשמי של מחלבות רמת הגולן
* חלב שנשפך: המחלבה קרסה והרפתנים משלמים את המחיר, סרטון בערוץ "Calcalist | כלכליסט", באתר יוטיוב (אורך: 06:06)

הערות שוליים
------------

1. 1 2  עמירם כהן, מנצלת את המחאה: מחלבות רמת הגולן תייצר חלב טרי, דה מרקר, 10 בספטמבר 2011
2. 1 2  נורית קדוש, על סף קריסה: מחלבות רמת הגולן נערכת להקפאת הליכים, באתר כלכליסט, 21 בנובמבר 2022
3. ↑  מיכל הולצמן, שופרסל וקו־אופ מבקשים את מחלבות רמת־הגולן, מעריב, 18 בדצמבר 1985
4. 1 2  אילנית חיות, שופרסל: מחלבות רמת הגולן תספק לנו את כל החלב שיידרש, גלובס, 4 במאי 2015
5. ↑  אורנה יפת, מחלבות רמת הגולן במשא ומתן לייצר חלב טרי לשופרסל ולמגה, כלכליסט, 19 ביוני 2015
6. ↑  מירב קריסטל, הסופר של קופיקס: חלב יותר זול משופרסל, ynet, 2 ביוני 2015
7. ↑  נווית זומר, מחלבות רמת הגולן ומחלבת השומרון מתמזגות, כלכליסט, 8 נובמבר 2020
8. ↑  נורית קדוש, מחלבות רמת הגולן מאשימות את ליברמן, שופרסל ויוחננוף, באתר כלכליסט, 22 בנובמבר 2022
9. ↑  נווית זומר, הבעלים החדשים של מחלבות רמת הגולן: "נעצור את הדימום ונעבור למותג משלנו", באתר ynet, 10 במרץ 2023
10. ↑  דיווח מיידי בדבר קבלת הצעת החברה לרכישת מחלבות רמת-הגולן בע"מ, באתר "מאיה", 11 במרץ 2023
מחיצת האף
מחיצת האף בהדמיית MRI
**מחיצת האף** או **חֵיץ הָאַף** (*septum nasi*) מחלקת את חלל האף לשני חלקים ויוצרת את ההפרדה בין הנחיריים. המחיצה בנויה מסחוס בקדמת האף ומחומר גרמי בחיבור לעצם.
המחיצה מורכבת משלושה חלקים:

* הסחוס (Septal cartilage) הנמצא בקדמת המחיצה.
* עצם המחרשה, וומר (Vomer) - עצם קטנה, שטוחה ומרובעת בצורתה, המהווה את חלקה האחורי והתחתון של המחיצה.
* הלוחית האנכית של עצם הכברה (העצם האתמואידית) (Perpendicular plate of ethmoid bone) - לוחית עצם דקה המהווה את חלקה העליון של המחיצה, ומחוברת לעצם הכברה.

במצב נורמלי מחיצת האף ישרה ומחלקת את מערת האף לשני חלקים סימטריים.

סטייה של מחיצת האף
------------------

בעיה שכיחה במחיצת האף היא עקמומיות או סטייה במחיצה ימינה או שמאלה, העלולה לחסום את זרימת האוויר באופן מלא או חלקי בנחיר אחד או בשניהם. סטייה כזו עלולה לגרום לסינוסיטיס. העקמומיות עלולה להיות מלווה גם בקונכיות אף תפוחות, בניסיון של הגוף לשמור על רמת הסינון של האוויר. העקמומיות נגרמת לרוב מחבלה באף שאירעה בגיל צעיר, ואשר החולה הסובל מהתופעה אינו מודע לה.
לעיתים מומלץ ללוקים בעקמת לעבור ניתוח ליישור המחיצה (Septoplasty).

קיימות שתי שיטות לניתוח:

* (SMR (sub mucosal resection - השיטה המסורתית: הוצאה של חלק ממרכיבי המחיצה והשארת החלקים הישרים בלבד.
* השיטה המודרנית, שבה מיישרים את המחיצה ללא סילוק של עודפים.

הניתוח מבוצע בהרדמה מקומית. הוא מבוצע דרך הנחיריים, ואורך כשעה ויותר. לעיתים קרובות מבוצע הניתוח כחלק מניתוח קוסמטי של האף. למרות שהוא נחשב לניתוח קל יחסית, הרי שמעבר לסיבוכים רגילים בניתוח, עלולים לקרות גם סיבוכים אחרים, כמו למשל נקב במחיצה.

**ספטום (septum)** הוא גם שמו של אחד מסוגי הפירסינג - עגיל במחיצת האף.

ראו גם
------

* ניתוח אף

קישורים חיצוניים
----------------

ויקישיתוף מדיה וקבצים בנושא **מחיצת האף** בוויקישיתוף
* עוד על סטיית המחיצה

|  |  |
| --- | --- |
| בקרת זהויות עריכת הנתון בוויקינתונים | 
* GND: 4332260-8
* LNB: 000325225
* TA98: A06.1.02.004

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**מרג'רי פיט וית'רס** (באנגלית: **Margery Pitt Withers**‏; 1894 – 1966) הייתה אמנית אוסטרלית.

ביוגרפיה
--------

נולדה באנגליה לפאני פלין ואמן הנוף האוסטרלי וולטר וית'רס. היא חזרה לאוסטרליה עם הוריה והתגוררה באחוזת צ'רטריסוויל במזרח איבנהו, ויקטוריה. אביה עבד כמאסטר לאמנות בבתי ספר שונים במלבורן. היא למדה אמנות בבית הספר של הגלריה הלאומית ובמכללה לאנשים עובדים.

קריירה
------

בזמן שהייתה בבית הספר של הגלריה הלאומית, וית'רס זכתה בתשעה פרסים וזכתה בפרס מיוחד של 50 פאונד מידי נאמני הגלריה הלאומית על תמונתה "המכתב". 

וית'רס היה מאורסת לסטודנט העמית, חייל מלחמת העולם הראשונה ג'ון מרטין פטרסון, שהקדיש לה סקיצה של חתלתול שצייר כשהיה שם. [4] הוא נהרג בפעולה בווילרס-ברטונו באוגוסט 1918.

וית'רס ציירה דמויות ונופים בצבעי שמן ובצבעי מים, ולימדה אמנות במכללת סווינבורן במשך מספר שנים. עבודתה תוארה כ"מלאת קסם בכל צל ואור פרי מכחולה." 

היא ציירה במושבות ציירים בטוונגה, דיימונד קריק, והיידלברג, והציגה עם אגודת האמנים הוויקטוריאנית באגודת עשרים ציירי מלבורן. היא גם הציגה עם אמניות כמו פולי הארי, ג'ו סוויטמן ואליס באל.

לוית'רס ישנן עבודות באוספים של גלריית האמנות של ניו סאות' ויילס, מוזיאון האמנות של קסטלמיין, אוניברסיטת מערב אוסטרליה וספריית המדינה ויקטוריה. דיוקנו של בעלה השני ועמיתה האמן ריצ'רד מקאן הועמד כמועמד לרשימת פרס ארצ'יבלד בשנת 1939.

קישורים חיצוניים
----------------

ויקישיתוף מדיה וקבצים בנושא **מרג'רי וית'רס** בוויקישיתוף

הערות שוליים
------------

1. ↑  Withers, Margery Pitt - Artists - Australian Art Auction Records, www.artrecord.com
2. ↑  ART EXHIBITION". Bendigo Independent (Vic. : 1891 - 1918). 1916-10-10. p. 2.
3. ↑  WOMAN'S WORLD". Herald (Melbourne, Vic. : 1861 - 1954). 1928-09-18. p. 16.
4. ↑  "VICTORIAN ARTISTS' SOCIETY SPRING SHOW". Table Talk (Melbourne, Vic. : 1885 - 1939). 1917-09-06. p. 27.
5. ↑  "Archibald Prize Archibald 1939 finalist: R McCann, Esq by Margery Withers". www.artgallery.nsw.gov.au. Retrieved 2020-10-08.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 127150746887616300096
* WorldCat (עם VIAF): 127150746887616300096

 |
**משטרת סקוטלנד** (בסקוטית גאלית: **Poileas Alba**), נקרא באופן רשמי **שירות המשטרה של סקוטלנד** (Seirbheis Phoilis na h-Alba), הוא כוח המשטרה הלאומי של סקוטלנד. הוקם בשנת 2013, עם מיזוג של שמונה כוחות משטרה אזוריים בסקוטלנד, כולל שירותים של רשות שירותי המשטרה הסקוטית והסוכנות הסקוטית לאכיפת פשיעה וסמים. על אף שאינו נכלל בו רשמית, המיזוג הביא גם לפירוק התאחדות שוטרי המשטרה בסקוטלנד.

משטרת סקוטלנד היא המשטרה השנייה בגודלה בבריטניה (אחרי שירות המשטרה של לונדון) מבחינת מספר הקצינים והיא המשטרה הטריטוריאלית הגדולה ביותר מבחינת אזור האחריות הגאוגרפי שלה. הקצין הראשי אחראי לרשות המשטרה הסקוטית והכוח מפוקח על ידי מפקח השיטור של הוד מלכותה בסקוטלנד.

סקוטלנד כפופה למשטרת משרד ההגנה, משטרת התחבורה הבריטית ומערכת הגרעין האזרחית. גם לשירות משטרת המטרופולין וגם לסוכנות הפשיעה הלאומית הבריטית יש סמכות שיפוט כלשהי בסקוטלנד. ביחס למשטרת המטרופולין זה נובע מאחריותם הלאומית בנוגע להגנה על משפחת המלוכה ואנשים מוגנים אחרים, כמו ראש הממשלה ואחריות לאומית בנוגע ללוחמה בטרור.

תחנת משטרה בנהר קלייד בדאלמארנוק, גלאזגו
שוטרים סקוטים במדים באדינבורו
מדבקות רכב דו-לשוניות (אנגלית/גאלית), המציגות את הסמל המלכותי של סקוטלנד (עם כתר סקוטלנד) והמוטו בלטינית SEMPER VIGILO (תמיד עירניים)
מספר לאומי (101) הוצג ב-21 בפברואר 2013, לאחר שהצליח בוויילס ובהמשך באנגליה. כאשר מתקשר חייג 101, המערכת קובעת את מיקומו של המתקשר ומחברת אותו למרכז שירות המשטרה לאזור המתאים. הטלפון 101 שאינו חירום מיועד למצבים בהם אין צורך בתגובת חירום, כדי להפחית את הלחץ על מערכת 999, המקבילה למוקד 911.

קישורים חיצוניים
----------------

ויקישיתוף מדיה וקבצים בנושא **משטרת סקוטלנד** בוויקישיתוף
* 

* אתר האינטרנט הרשמי של משטרת סקוטלנד (באנגלית)
* משטרת סקוטלנד, ברשת החברתית פייסבוק

* משטרת סקוטלנד, ברשת החברתית טוויטר

הערות שוליים
------------

1. ↑  "Scottish Police Authority Three Year Financial Plan 2018/19 to 2020/21". *Police Scotland*. Scottish Police Authority. נבדק ב-6 בנובמבר 2018. `{{cite web}}`:  (עזרה)
2. ↑  Cowan, Dave (30 באוקטובר 2012). "Police Scotland: Name of new single police service unveiled". *STV News*. אורכב מ-המקור ב-15 בינואר 2013. נבדק ב-28 בינואר 2013. `{{cite news}}`:  (עזרה)
3. ↑  "New Chief Constable of Police Scotland appointed". Police Service of Scotland. 15 באוגוסט 2018. נבדק ב-15 באוגוסט 2018. `{{cite web}}`:  (עזרה)
4. ↑  Participation, Expert. "Police Act 1996". *www.legislation.gov.uk*. נבדק ב-2019-08-24.
5. ↑  "STV News – Non-emergency 101 hotline launched for calls to police in Scotland". 21 בפברואר 2013. נבדק ב-21 בפברואר 2013. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0426 103X

 |
חדר היומנאי במשטרת נהלל
**משטרת נהלל** הייתה תחנת משטרה שהוקמה על ידי הבריטים, בקרבת נהלל, על מנת להגן על יישובי הסביבה ועל התנועה בכביש חיפה נצרת. התחנה שוקמה על ידי המועצה לשימור אתרים ומשמשת מרכז מבקרים למורשת השוטר והנוטר העברי בארץ ישראל.

המקום הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.

ההיסטוריה של המקום
------------------

משטרת נהלל הוקמה על ידי הבריטים ב-1936 עם תחילת המרד הערבי הגדול כדי להגן על יישובי האזור. המבנה הוקם בסמוך לנהלל, על כביש 75 בין חיפה לנצרת שהיווה ציר אסטרטגי.

התחנה תוכננה על ידי האדריכל הבריטי אוסטין הריסון ונבנתה על ידי סולל בונה. בראשיתה נבנתה התחנה ללא מיגון בחומה היקפית אך ב-1939 היא בוצרה, נוספו שתי מצדיות ונבנתה חומת מגן.

ב-1939 מונה סרג'נט יצחק שבילי (שווילי) למפקד התחנה (בעקבות לחץ המוסדות היהודיים על השלטונות הבריטים). שבילי שירת בתחנה תקופה ארוכה והוערך מאוד על ידי ערביי הסביבה. בתחנה שירתו שוטרים יהודים וערבים, יחידת רוכבי סוסים ויחידה רכובה על טנדרים.

בנוסף לפעילות החוקית של התחנה, שנתמכה על ידי הבריטים, התקיימה במקום פעילות ביטחונית בלתי חוקית של ארגון ההגנה בתמיכת שוטרי התחנה היהודים ויצחק שבילי בראשם.

במהלך מלחמת העצמאות שימשה התחנה כמתקן מעצר וחקירה לשבויים. לאחר המלחמה הפך צה"ל את התחנה למחנה צבאי והוסיף מספר מבנים. ב-1960 ננטש המקום ועמד בשממונו שנים רבות. בתחילת שנות ה-90 של המאה ה-20 עקב מחאת תושבים נגד הכוונה להרוס את המבנה ההיסטורי וביוזמת המועצה לשימור אתרי מורשת בישראל שוקמה התחנה, והוקם בה מרכז מבקרים למורשת השוטר והנוטר העברי בארץ-ישראל. בנו של יצחק שבילי, רמי שבילי, תרם חפצים אישיים של אביו למוזיאון והאדריכל פרדי כהנא ביצע את תכנון עבודת חידוש המתחם. החלקים האחרים של המבנה הם בשימוש משטרת התנועה הארצית.

קישורים חיצוניים
----------------

ויקישיתוף מדיה וקבצים בנושא **משטרת נהלל** בוויקישיתוף
* משטרת נהלל (אורכב 19.04.2014 בארכיון Wayback Machine), אתר המועצה לשימור אתרים
* משטרת נהלל, אתר עמותת התיירות בעמק
* איריס הרפז, טיול בעמק: להתגנב למשטרה, להתלבש כמו פעם, באתר ynet, 7 בינואר 2011
* נדב מן, כוח סוס: יח' הפרשים העבריים בימי המנדט, באתר ynet, 11 באוקטובר 2013
* משטרת נהלל, אתר ערוץ 7
* משטרת נהלל בפייסבוק
* משטרת נהלל באתר צופית
* יומן משטרת נהלל משנות ה-40 באתר ארכיון המדינה

הערות שוליים
------------

1. ↑  **מדריך לאתרי מורשת - אתרי ביקור ומוזיאונים היסטוריים**, המועצה לשימור אתרי מורשת בישראל, 2019, עמ' 59
2. ↑  היה השוטר היהודי הראשון שמונה למפקד משטרה בריטית
3. ↑  ב-1940 הצטרפה אליו משפחתו וגרה איתו בתחנה
4. ↑  ערביי הסביבה כינוהו "אבו חדאר", כלומר האבא של אליהו ע"ש בנו
5. ↑  75 קומוניסטים ערבים הושמו במחנה שבויים בעתלית, קול העם, 15 בנובמבר 1948

משטרת נהלל

משטרת נהלל
**אוסאמה עבד אל-כרים א-טירי** (בערבית:  **أسامة عبد الكريم الطيري** בתעתיק: **אסאמה עבד אלכרים אלטירי**; נולד ב-16 ביוני 2002 בקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית.

קריירת מועדונים
---------------

א-טירי גדל באקדמיית אספייר וב-מועייזר. ב-6 בפברואר 2022 חתם בא-ריאן מליגת העל הקטרית. ב-15 בפברואר ערך את הופעת הבכורה שלו במועדון, בניצחון 0–1 על אום סלאל במסגרת גביע אמיר קטר. ב-19 בפברואר ערך את הופעת הבכורה שלו בליגה, בהפסד 2–4 לאל-ערבי במסגרת המחזור ה-19 לעונת 2021/2022. בסך הכל ערך חמש הופעות ליגה בעונה זו. ב-8 באפריל ערך את הופעת הבכורה שלו בליגת האלופות האסיאתית, בניצחון 2–3 על איסטיקלול דושנבה במסגרת שלב הבתים לעונת 2022.

קריירה בינלאומית
----------------

א-טירי היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר, בהן הבקיע שני שערים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אוסאמה א-טירי"**.
**דיאבלרה** (בצרפתית **Les Diablerets**) הוא הר ברכס האלפים הברניים המתנשא לגובה של 3,210 מטר מעל פני הים, וממוקם בגבול הקנטונים וו וואלה בשווייץ.

פסגת ההר היא הנקודה הגבוהה ביותר בקנטון וו.

מראה פסגת ההר מצידו הדרומי.

גאוגרפיה
--------

ההר נמצא בסמוך לעיירת הנופש והסקי דיאבלרה.

פסגת ההר היא קו הגבול הרשמי שבין העיירות קונטה שבקנטון ואלה ואורמון-דסו ובה שבקנטון וו.

בסמוך לפסגת ההר נמצא קרחון דיאבלרה וכן קרחון טסנפלאורון הנקרא גם קרחון דיאבלרה או קרחון 3000.

מראה ההרים סקס רוז' (משמאל) ודיאבלרה (מימין) והרכבל העולה לפסגה מאגם ריטו

תיירות
------

ההר הוא חלק מאתר הסקי קרחון 3000 הכולל בנוסף את העיירות גריון ווילאר-סור-אולון, בעיירה דיאבלרה השוכנת למרגלות ההר ניתן למצוא בתי מלון רבים מרכז קניות, ובית ספר לסקי.

ניתן להגיע בקלות לפסגת ההר והקרחונים על ידי רכבל העולה מקול דה פיאו (Col du Pillon) (שנמצא בכביש המקשר בין העיירות דיאבלרה וגשטאט), לפסגת טט או שאמו ומשם ברכבל נוסף לפסגת הטט רוז' שם מתחיל אתר הסקי קרחון 3000 הפתוח גם בימי הקיץ וכולל הפעלות ואקסטרים לכל המשפחה.

טופוגרפיה
---------

מסיב דיאבלרה כולל גם את ההרים:

* אולדנהורן
* טט רונד
* סקס רוז'
* טור סט. מרטין
* קילן

קישורים חיצוניים
----------------

ויקישיתוף מדיה וקבצים בנושא **דיאבלרה** בוויקישיתוף
* 

* אתר האינטרנט הרשמי של דיאבלרה
* דיאבלרה באתר Hikr
* דיאבלרה באתר summitpost
* האתר הרשמי של קרחון 3000

|  |  |
| --- | --- |
| בקרת זהויות עריכת הנתון בוויקינתונים | 
* HDS: 008481
* NKC: xx0032562

 |
**השירות הממלכתי לבקרת הסמים והתרופות** (באוקראינית: **Державна служба України з лікарських засобів та контролю за наркотиками**) הוא גוף של ממשלת אוקראינה לאכיפת חוק האחראי לניסוח מדיניות המדינה בנושאי רגולציה משפטית, בקרה וניטור במאבק נגד סחר בסמים, חומרים פסיכוטרופיים ותרופות. השירות מורשה לטפל ולפתור את כל הבעיות הנוגעות לסחר בסמים נרקוטיים וחומרים פסיכוטרופיים והוא מוסמך מטעם הממשלה להילחם בסחר בסמים. בדרך כלל ידוע בקיצור בשם "שירות בקרת הסמים".

השירות נוצר ב-10 בספטמבר 2014 על ידי החלטת ממשלה מספר 442 ממיזוג של השירות הממלכתי לבקרת סמים (Державна служба України з контролю. наркотиками) והשירות הממלכתי לתרופות (Державна служба України з лікарських засобів), שהוקמו מוקדם יותר באותה שנה.

משימות
------

השירות נוצר על מנת ליישם את המדיניות הממשלתית בתחומים כמו:

* איכות ובטיחות מוצרים רפואיים, לרבות רפואה אימונו-ביולוגיות, ציוד רפואי ומוצרים רפואיים שאינם במחזור ו / או המשמשים את מגזר הבריאות, בתי מרקחת ומוסדות רפואה;
* רישוי פעילות כלכלית לייצור סמים, ייבוא סמים, או מכירה סיטונית וקמעונאית של תרופות;
* פיקוח על סחר סמים נרקוטיים, חומרים פסיכוטרופיים, ומאבק בסחר בלתי חוקי שלהם.

פעילותו של גוף זה הוא מכוון ומתואם על ידי קבינט השרים של אוקראינה, במישרין ומפוקח על ידי משרד הבריאות.

ראו גם
------

* השירות הפדרלי לשליטה בסמים של רוסיה (2003–2016)
* המינהל האמריקאי לאכיפת הסמים

קישורים חיצוניים
----------------

* 

* אתר האינטרנט הרשמי של השירות הממלכתי לבקרת הסמים והתרופות (באוקראינית)
* השירות הממלכתי לבקרת הסמים והתרופות, ברשת החברתית פייסבוק
* השירות הממלכתי לתרופות
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**"Traveler’s Coffee"** (ברוסית: **Трэвэлерс Кофе**, "קפה למטייל") היא רשת בתי קפה רוסית, שהוקמה בנובוסיבירסק על ידי היזמים האמריקאים כריסטופר מייקל וטרה בראון. כריסטופר פיתח את העסק עם שותפו הרוסי אנוור פירייב. לחברה רשת בתי קפה, יצרנית קפה וקונדיטוריות. חברת האם היא חברת Traveler’s Coffee Moskva, שמושבה במוסקבה.

חברת "Traveler’s Coffee" נוסדה בשנת 1997 בעיר נובוסיבירסק, אך החברה התקשתה בפתיחת סניפים ויישום רעיון לפתיחת רשת בתי קפה רוסית. רק בשנת 2000 נפתח אספרסו בר הראשון בבעלות החברה. החברה פתחה ברבות השנים למעלה מ-120 סניפים ב-53 ערים ושבע מדינות. החברה מקדמת את תחום ממכר הקפה ברוסיה והיא חברה בהתאחדות האירופית למומחיות קפה (The Speciality Coffee Association of Europe ,SCAE).

היסטוריה
--------

סניף Traveler’s Coffee באקדמגורודוק שבמחוז נובוסיבירסק.
ב-24 בפברואר 2000, לאחר ניסיונות רבים, נפתח אספרסו בר הראשון של החברה ברחוב לנין 12 בנובוסיבירסק, במקום שבעבר שימש כסניף של New York Pizza. החברה השיקה רשת ייצור קפה, הראשונה מסוגה מעבר להרי אורל. ב-2001 נפתחים שני סניפים נוספים והחברה מתחילה לגדול.

בשנת 2002 החברה פתחה מרכז ייצור קפה בנובוסיבירסק וקיבלה רישוי מטעם SCAA — Specialty Coffee Association of America. בשנת 2006 החברה החלה לצאת את גבולות מחוז נובוסיבירסק ופתחה סניפים בערים רבות ברחבי הפדרציה הרוסית.

בשנת 2008 הפכה לחברה בינלאומית וחנכה סניפים בבאקו, אזרבייג'ן, במקביל לפתיחת קונדיטוריה של החברה בעיר נובוסיבירסק. בשנת 2009 החברה החזיקה 24 סניפים ובשנת 2010 פתחה סניפים במוסקבה ובסנקט פטרבורג ונכון ל-2011 כבר היו לה 50 סניפים וסניף נוסף נפתח באלמטי, קזחסטן. ב-2014 כבר הגיעה ל-94 סניפים ב-49 ערים ב-5 מדינות וב-2017 כבר גדלה ל-120 סניפים ב-53 ערים בשש מדינות.

פעילות החברה
------------

Traveler’s Coffee בבאקו, אזרבייג'ן.
החברה ממתגת את עצמה כמומחית עולמית בתחום הקפה, והיא מייצרת קפה בסניפיה. החברה נחשבת למשווקת הבלעדית של Bodum ברוסיה ושל מוצרי La Marzocco. בנוסף למכירת קפה לסוגיו הרשת מוכרת מאפים, סלטים, מרקים, סנדוויצ'ים וחביתות.

החברה פתחה עשרות סניפים ברחבי העולם ולה סניפים במקומות כמו אזרבייג'ן, אוקראינה, הרפובליקה העממית של סין ובערים רבות ברוסיה כדוגמת נובוקוזנצק, סורגוט, טיומן, יקטרינבורג, טוליאטי, אומסק, נובוסיבירסק, מוסקבה, ירוסלבל, ולדיווסטוק, קרסנויארסק, סמרה, קוסטרומה, יקוטסק ועוד.

מאז 2008 החברה מפעילה סניפים בבאקו ובפרנקפורט על המיין.

כיום לרשת סניפים בשבע מדינות:

* רוסיהרוסיה רוסיה
* אזרבייג'ןאזרבייג'ן אזרבייג'ן
* קזחסטןקזחסטן קזחסטן
* אוקראינהאוקראינה אוקראינה
* קירגיזסטןקירגיזסטן קירגיזסטן
* גרמניהגרמניה גרמניה

ראו גם
------

* ציפרבלאט
* שוקולדניצה
* קרושקה קרטושקה

קישורים חיצוניים
----------------

* אתר האינטרנט הרשמי של Traveler's Coffee (באנגלית)
* Traveler's Coffee, ברשת החברתית פייסבוק

* Traveler's Coffee, ברשת החברתית אינסטגרם

הערות שוליים
------------

1. ↑
2. ↑  Сладкая классика ~ Премиум-сервис, Континент Сибирь Online (ב־)
3. ↑  НГС.НОВОСТИ. Traveler’s Coffee открылась во Франкфурте с капучино за 3,5 евро
**פסטול** (באנגלית: **Festool**) הוא מותג של כלים חשמליים מתקדמים מגרמניה. משרדי "Festool Group GmbH & Co. KG" (שמה המלא) בוֶנדלינגן והיא חברת בת של חברת האחזקות TTS Tooltechnic Systems. החברה ידועה בגישה המערכתית שלה לכלים חשמליים וכן התמקדות שלה בהנדסת מכונות הממקסמת את יעילות החילוץ ושאיבת אבק.

החברה נוסדה על ידי גוטליב סטול ואלברט פזר בשנת 1925 תחת השם *Fezer & Stoll*. החברה ייצרה את המסור הנייד הראשון בעולם בשנת 1927. שמה של החברה קוצר *ל* Festo ב-1933. Festo הקימה את Festo Tooltechnic בשנת 1992, וחטיבת הכלים החשמליים פוצלה לחברה עצמאית, Festool, בשנת 2000. החברה נותרה בבעלות פרטית של משפחתו של המייסד השותף גוטליב סטול.

נכון לאוקטובר 2017, פסטול מפעילה חברות בת ב-26 מדינות כולל בריטניה, ארצות הברית, קנדה, צרפת, הולנד ורוסיה. בסוף 2017, היא הקימה את חברת הבת הראשונה שלה באסיה בדרום קוריאה. מוצרי פסטול מיוצרים בעיקר בניידלינגן (גרמניה), אילרטיסן (גרמניה) וצ'סקה ליפה (צ'כיה). ביולי 2017, Festool פתחה את קו הייצור הראשון שלה בצפון אמריקה במתקן שלה בלבנון, אינדיאנה, שם היא מייצרת בעיקר מסילות ההכוונה למערכת מסורי המסילה שלה.

עיצוב הכלים החשמליים המבוססים על המערכת של פסטול כולל שימוש במיכלי פלסטיק מודולריים, המכונים "systainers ", המיוצרים על ידי חברת האחות TANOS, וחלקים רב-פונקציונליים כגון מסילות לעבודה נייחת וכלים חשמליים.

גלריה - כלי עבודה מבית פסטול
----------------------------

* מסור עגול עם מסילה ייעודיתמסור עגול עם מסילה ייעודית
* מלטשת אקסצנטריתמלטשת אקסצנטרית
* מברגהמברגה
* מסור שולחן פנדלמסור שולחן פנדל
* ג'יגסוג'יגסו
* "דומינו" של פסטול ללבידת עץ"דומינו" של פסטול ללבידת עץ

קישורים חיצוניים
----------------

ויקישיתוף מדיה וקבצים בנושא **פסטול** בוויקישיתוף
* אתר האינטרנט הרשמי של פסטול
* TTS Tooltechnic Systems
* פסטול, ברשת החברתית פייסבוק

* פסטול, ברשת החברתית טוויטר

* פסטול, ברשת החברתית אינסטגרם

הערות שוליים
------------

1. ↑  "Festool History and Innovations". *www.woodcraft.com* (באנגלית). נבדק ב-2018-05-10.
2. ↑  "About Festool". *www.festoolusa.com* (באנגלית). נבדק ב-2018-05-10.
3. ↑  "Festool GmbH: Private Company Information - Bloomberg". *investing.businessweek.com*. נבדק ב-2018-05-10.
4. ↑  "Family-run". *www.festool.co.uk* (באנגלית). נבדק ב-2018-05-10.
5. ↑  "Festool Facts and figures from Exports to Staff!". *www.festool.co.uk* (באנגלית). נבדק ב-2018-05-10.
6. ↑  "Facts and figures". *www.festoolusa.com* (באנגלית). נבדק ב-2018-05-10.
7. ↑  "Festool | Guide Rail | Lebanon | Indiana | Track Saw | Woodworker's Journal". *Woodworking | Blog | Videos | Plans | How To* (באנגלית אמריקאית). 2017-08-01. נבדק ב-2018-05-10.
8. ↑  "Home - Welcome to the TANOS GmBH". *www.tanos.de*. Tanos. אורכב מ-המקור ב-7 בינואר 2015. נבדק ב-15 באוקטובר 2014. `{{cite web}}`:  (עזרה)
9. ↑  "Festool CT Wings | THISisCarpentry". *www.thisiscarpentry.com* (באנגלית). נבדק ב-2018-05-10.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פסטול"**.
אין תמונה חופשיתאין תמונה חופשית
**עין ליבנה** הוא מעיין שכבה הנובע באפיק נחל ליבנה ממערב ליישוב בת עין, בגוש עציון. מי המעיין ממלאים בריכה קטנה ורדודה שמעליה מתנשא עץ גדול. מהבריכה הקטנה זורמים המים לבריכת בטון רבועה וגדולה בעומק 2-3 מטרים, מה שהופך את המעיין לעמוק במעיינות גוש עציון. את הבריכה בנו הבריטים בתחילת המאה העשרים לטובת תושבי הכפר ג'בעה, המרוחק כמה קילומטרים מהמקום. בבריכה שוחים דגי זהב גדולים שהניחו בה מטיילים. ליד הבריכה ספסלים, שולחנות פיקניק ועצי צל ופרי גדולים שנטעו תושבי בת עין.

הגישה למעיין היא מדרך עפר משובשת המלווה את אפיק הנחל, מסומנת בסימון שבילים ירוק ונמצאת במורדות בת עין ב'. הגישה הקשה והקרבה לעין חובילה הנגיש יותר משאירות את המעיין ריק ממבקרים באופן יחסי, בימות השבוע. הגישה לנחל ברכב 4x4 או טרקטורונים אפשרית.

כמה מאות מטרים מצפון-מזרח למעיין, בראש הרכס, נמצאת חורבת ג'ומג'ום, כפר חקלאי מבוצר שהיה מיושב בתקופה הרומית הקדומה, בזמן מרד בר כוכבא ובתקופה הביזנטית. ככל הנראה המעיין שימש כאחד ממקורות המים של היישוב. 

בחודשים מרץ, אפריל ומאי פורחים בסביבת המעיין פרחי המרווה הכחולה הנדירים והמוגנים.

קישורים חיצוניים
----------------

* מסלול בנחל ליבנה ובחירבת ג'ומג'ום באתר inature - טבע ונופים בישראל
* עין ליבנה(הקישור אינו פעיל) באתר ארץ המעיינות
* עין ליבנה באתר סברסים - מדריך פנאי חברתי
סר **ג'ורג' רוק** (באנגלית: **George Rooke**; ‏1650 - 24 בינואר 1709) היה אדמירל בצי המלכותי הבריטי. את עיקר פרסומו קנה לו במלחמות נגד צרפת ובייחוד בניצחונותיו בקרב מפרץ ויגו ב-1702 ובכיבוש גיברלטר ב-1704, כחלק ממלחמת הירושה הספרדית.

ביוגרפיה
--------

רוק נולד בשנת 1650 בסנט לורנס שליד קנטרברי, קנט, אנגליה. הוא התנדב לצי המלכותי בשנת 1672 ובהמשך השתתף במלחמות הולנד-אנגליה. קודם לדרגת פוסט קולונל בשנת 1673 ולדרגת אדמירל משנה ב-1690.

במאי 1692 השתתף רוק תחת פיקודו של אדוארד ראסל, הרוזן הראשון מאורפורד בקרב בארפלור ולה הוג (ליד שרבור שבצרפת) בקרב זה הצטיין מאוד במתקפה לילית על הצרפתים בלה הוג, כאשר הכוח בפיקודו הצליח לשרוף 12 ספינות של הצי הצרפתי. זמן קצר לאחר מכן הוענק לו תואר אבירות.

ב-1696 מונה רוק לאדמירל הצי. לאחר הסכם רייסווייק הוא שירת בתעלה האנגלית ובים התיכון. בשנת 1700 הוא פיקד על הצי האנגלו-הולנדי שהפגיז את קופנהגן, יחד עם הצי השוודי בפיקודו של האדמירל הנס וואכטמייסטר, במטרה לרכך ולהקל על נחיתתו של קרל השנים עשר, מלך שוודיה בדנמרק במהלך המלחמה הצפונית הגדולה.

### מלחמת הירושה הספרדית

 ערך מורחב – **מלחמת הירושה הספרדית**  

לאחר שאנגליה הכריזה מלחמה על צרפת (ב-15 במאי 1702) עם פתיחתה של מלחמת הירושה הספרדית פיקד רוק על הניסיון הכושל של הצי האנגלו-הולנדי לכבוש את העיר קדיס שבדרום-מערב ספרד (אוגוסט-ספטמבר 1702), אך בדרך חזרה הצליח להשמיד שיירת אינדיאס ספרדית במהלך קרב מפרץ ויגו (ב-23 באוקטובר 1702). על ניצחונו בקרב זה קיבל רוק את הוקרת הפרלמנט הבריטי.

ביולי 1704 פיקד רוק על הצי המאוחד האנגלו-הולנדי בכיבוש גיברלטר. לאחר הפגזה כבידה החלו המלחים האנגלים וההולנדים במתקפה יבשתית על גיברלטר. ב-2 באוגוסט נכנע מושל גיברלטר דייגו דה סלינאס.

פחות משבוע לאחר כיבוש גיברלטר, קיבל רוק מודיעין על כך ששייטת צרפתית מתקרבת לגיברלטר. הוא הותיר חצי מהכוח שלו בגיברלטר והפקיד אותם על הגנתה, ועם שאר הכוח הפליג לכיוון הצרפתים. בקרב שהתפתח לאחר מכן ליד מאלגה לא הצליח אף אחד מהצדדים להשיג הכרעה, והן הצי הצרפתי והן הצי האנגלו-הולנדי ספגו אבדות רבות בנפש ונזקים כבדים לספינות (על אף שלא הוטבעו ספינות בקרב זה). למרות שלא הושגה הכרעה של כוחות הברית בקרב, בכל זאת הדבר חיזק את אחיזתם בגיברלטר והרתיע תגבורות אויב נוספות מלהגיע למקום.

בפברואר 1705 פרש רוק מהשירות בצי מסיבות רפואיות. הוא חזר לאחוזתו בסנט לורנס, ומת שם בשנת 1709.

בשנת 2004 הוצב בגיברלטר פסל של רוק, כחלק מחגיגות ה-300 לכיבוש גיברלטר.

מקורות
------

* "Rooke, Sir George". Encyclopædia Britannica (11th ed.). Cambridge University Press.
* Rooke, Sir George (1897). *The Journal of Sir George Rooke*. London: Publications of the Navy Records Society. מסת"ב 1290200866.
* Hattendorf, John B. (January 2008) [2004]. "*Rooke, Sir George (c.1650–1709)*". Oxford Dictionary of National Biography. Oxford University Press. doi:10.1093/ref:odnb/24059.

קישורים חיצוניים
----------------

ויקישיתוף מדיה וקבצים בנושא **ג'ורג' רוק** בוויקישיתוף
* צילום פסלו של רוק שהוצב בגיברלטר ב-2004.

ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279239905171
* GND: 101975219X
* ISNI: 0000 0000 2609 8078
* LCCN: n84136293
* NTA: 072086548
* SNAC: w6wd4kb2
* VIAF: 8790598
* WorldCat: lccn-n84136293

 |
מיקום אפשרי של מלגיום ליד החידקל
**מלגיום** (בכתב יתדות: **ma-al-gi-imKI**) הייתה עיר-ממלכה מסופוטמית קדומה, שמיקום בירתה טרם זוהה. היא שגשגה במיוחד בתקופת הברונזה התיכונה, בערך בשנים 2000 לפני הספירה – 1600 לפני הספירה. מיקומה המשוער ממוקם על נהר החידקל, דרומית למקום בו נהר דיאלא מסתעף, וסמוך לגבולות השטחים שבשליטת לרסה, בבל ועילם. אלי הממלכה העיקריים היו אנכי ודמינקה (אנ').

היסטוריה
--------

שלושה משליטיה זוהו בוודאות, באמצעות עדות מכתובות שונות בהן נכתבו שמותיהם: הראשון: תאקיל-איליסו (בתעתיק: Takil-ilissu)‏ מלך מלגיום ‏, בנו של איסתרו-אשו (בתעתיק: Istaran-asû)‏ השני: אמגור-סין (בתעתיק: Imgur-Sin)‏ בנו של אילי-אבי (בתעתיק: Ili-abi)‏, והשלישי: איפק-איסתר (בתעתיק: Ipiq-Ištar)‏ בנו של אפיל-אילישו (בתעתיק: Apil-Ilišu)‏.
השליט השלישי הוא בן זמנו של חמורבי מבבל, שציין סכסוך עם המלגיום בשניים משמות השנה שלו (10 ו-35).
במחקר הוצעו שמות של שלושה שליטים נוספים, שו-קאקה (בתעתיק: Šu-Kakka)‏, נבי-אנליל (בתעתיק: Nabi-Enlil)‏ ושו-אמורום (בתעתיק: Šu-Kakka)‏, המהווים שלושה דורות של שושלת, והמבוססים על שם השנה של סו-קאקה לכבוד האלה דמקינה. משערים כי הם שלטו בתקופה המיידית שלאחר תקופת אור 3.

במרדף אחר התפשטות טריטוריאלית, מלכי לרסה כיוונו למלגיום, כשגונגונום מציין את כיבושה בשנת הם ה-19 שלו, בסביבות שנת 1914 לפני הספירה, סין-אידינם (Sin-Iddinam)‏ מציין תבוסה בשנת השם החמישית שלו בסביבות שנת 1844 ווארד-סין (Warad-Sîn)‏ מאזכר אותם בכתובת בערך 1831 לפני הספירה.
חמורבי, בקואליציה מפוארת יחד עם שמשי-אדד הראשון ואיבאל-פי-אל השני (Ibal-pi-el II) (מאשנונה), התמודד נגד מלגיום עד ששליטה נכנע תמורת 15 כיכרות כסף.
ניצחונו של חמורבי, למעשה שחרר את מלגיום משילטון העלימים, והמלך איפק-אישתר (Ipiq-Ištar)‏, התחייב לספק סיוע וחיילים במערכה של חמורבי נגד לרסה.
אולם מסיבות שטרם ידועות, חמורבי פנה נגד בעלי בריתו ובזז את העיר בשנת 1758 לפני הספירה בקירוב, תוך גירוש חלק גדול מאוכלוסייתה לבבל.

מצבה של מלגיום בתקופה הבבלית התיכונה ובתקופות המאוחרות יותר היה צנוע הרבה יותר והיא שמשה כמחוז מינהלי בשם מלגו (Malgu) והעיר כונתה בשם מליקי (Maliki).

לקריאה נוספת
------------

* נתן וסרמן ויגאל בלוך, **האמורים – מסופוטמיה בראשית האלף השני לפנה"ס**, הוצאת כרמל, ירושלים, 2018.

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |

| מסופוטמיה |
| --- |
| ממלכות בתקופת הברונזה |
| שומר | אומה • אור • ארידו • ארך • אשנונה • באד-טיבירה • בורסיפה • דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |
| אכד | אכד • מארי • גותים |
| אמורים | איסין • לרסה • בבל • מארי • תרקה • ימח'ד • אמר • אכלתום |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |
| חור | מיתני • אורקש • נוזי • אוררטו |
| נושאים מרכזיים |
| ממשל | מלכי שומר • מלכי אשור • מלכי בבל |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |
| נהרות | פרת • חידקל • חבור • בליח • דיאלא • הזב הגדול • הזב הקטן |
|  |
| --- |
| ענח' **בכתב חרטומים** |
|  |

ענח' על מצבתו של פלינדרס פיטרי בהר ציון ירושלים
ענח' כחלק מסמל האגודה התאוסופית - עיטור דלת בבודפשט
ה**ענח'** (מפתח החיים, או מפתח הנילוס) היה הירוגליף מצרי דמוי צלב שפירושו "חיי נצח". ההירוגליף מבוטא באותיות עי"ן נו"ן וחי"ת. אלילי מצרים מתוארים לרוב כשהם אוחזים בענח' בלולאתו, או אוחזים ענח' אחד בכל יד כשידיהם שלובות על חזם.

מקורות
------

מקורות הסמל לוטים בערפל, ואין תאוריה אחת המקובלת על הכל. תאוריות שונות מסבירות כי המדובר בסמלים של זכר ושל נקבה שאוחדו יחד, באבזם החגורה של איזיס או ברצועת הסנדל הכרוכה סביב הנעל, בחולייה מעמוד השדרה של פר, כסמל לשליטה, או כמטהו של האל סת המסמל את ראשו וזנבו. אחרים, במיוחד חוקרים מצריים, סבורים כי הסמל מסמל את הנילוס, כאשר הצורה האליפטית בראש הסמל מסמלת את הדלתא של הנילוס, המטה את הנהר עצמו, והזרועות הפונות ימינה ושמאלה את מצרים המאוחדת מסביבו.

היסטוריה
--------

הענח' מופיע בציורים בקברים מצריים ובאמנות מצרית אחרת, לרוב בידיהם של אלים ואלות המייצגים את החיים שלאחר המוות, ומעניקים את מתנת החיים למומיה של האדם שמת. הענח' נלבש לעיתים כקמע, אם לבדו, או עם שני סימנים אחרים המסמנים כוח ובריאות. מראות ממתכת מלוטשת נוצרו לעיתים בצורת ענח', אם מסיבות מעשיות או כדי לסמל את המבט אל העולם שמעבר. הענח' נוצר לרוב מזהב, ייתכן שבשל זיהויו עם השמש.

לפי דעת חוקרים רבים, השם "**צפנת פענח**", שנתן פרעה ליוסף, מכיל את היסוד ענח'.

שימוש מודרני
------------

סמל הענח' נפוץ גם כתכשיט בתת-תרבות הגותית, מאחר שזו מרבה להתעסק במשמעות של חיים, מוות ואלמוות.

בקומיקס "סאנדמן" מאת ניל גיימן מוות מתואר כנערה גותית עם סמל ענח' כסוף ענוד לצווארה.

בסדרת הספרים "משפחת קיין והאלים המצריים" מאת ריק ריירדן, מסופר על בית החיים בשם "פר ענח'".

בסדרת הטלוויזיה הישראלית "גאליס", בעונה החמישית, ישנו שימוש במפתח כדי להגיע אל מעיין הנשמות.

בסדרת הנוער הקנדית "נביא החושך", סמל הענח' מופיע על חוברות הקומיקס ומשמש גם כסמל הכת הסודית הקשורה במעבר בין יקומים מקבילים בה חברים דויל, אומן וורן.

סמל הענח' היה בשימוש גם על ידי הגיטריסט ויני וינסט מלהקת "קיס", אשר נהג להופיע תוך שהוא מאופר באיפור לבן ועליו סמל הענח'.

ביוניקוד
--------

בתקן יוניקוד מושג סמל הענח' (☥
) באמצעות הקלדת U+2625.

ראו גם
------

* תות ענח' אמון
* אלגיז - סמל חיים רוני היסטורי בתרבות הגרמנית
* סמלה של ונוס - סמל הדומה לענח'

קישורים חיצוניים
----------------

ויקישיתוף מדיה וקבצים בנושא **ענח'** בוויקישיתוף
* ענח', באתר אנציקלופדיה בריטניקה (באנגלית)
* ענח', באתר אנציקלופדיית ההיסטוריה העולמית (באנגלית)

הערות שוליים
------------

1. ↑  אנציקלופדיה מקראית, הערך "צפנת פענח"

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14454960r (data)
* LCCN: no2001016053
* SUDOC: 077069056
* WorldCat (עם LCCN): no2001-016053

 |
תרמיל של רואליה טובורוזה
קטע וידאו המדגים את התפוצצות תרמיל של רואליה טובורוזה בהשפעת מים
**רואליה טובורוזה** (שם מדעי: ***Ruellia tuberosa***) היא מין צמח בעל פרחים במשפחה הקוציציים. תחום התפוצה ההיסטורי שלו הוא במרכז אמריקה, אבל כיום הוא נפוץ גם באזורים הטרופיים של דרום ודרום-מזרח אסיה.

כמה מיני פרפרים, כדוגמת *Junonia lemonias* (באנגלית Lemon pansy) ו-*Junonia genoveva* (באנגלית Mangrove buckeye) ניזונים מעלי הרואליה טובורוזה.

תיאור ותכונות
-------------

רואליה טוברוזה היא צמח דו-שנתי בעל פקעת כישורית עבה ופרחים סגולים מרשימים בצורת משפך, כשבאיים הקריביים הצמח פורח כל השנה. גובה הצמח בין 30 ל-60 סנטימטרים, העלים מוארכים וסגלגלים באורך 6–8 סנטימטרים וברוחב 2–4 סנטימטרים בקצה פטוטרת באורך 2 סנטימטרים. הפרי הוא הלקט באורך 2 סנטימטרים חסר גבעול המכיל כ-20 זרעים. מקורם של חלק מהכינויים של הצמח באנגלית כדוגמת "popping pod" (תרמיל מתפצפץ), "duppy gun" (אקדח דביק) ו"cracker plant" (צמח מתפוצץ) הוא בעובדה שילדים נהגים לשחק עם התרמילים היבשים שמתפוצצים כאשר משפשפים אותם עם רוק או מים.

רואליה טובורוזה יכולה לגדול בסביבה לחה ומוצלת. היא מעדיפה לגדול בערבות דשא ובצדי דרכים – לרוב כעשב שוטה בשדות מעובדים, וכן בבתי גידול צחיחים וכצמח מעזבות.

ברפואה מסורתית וברפואה המבוססת על איור ודה משתמשים בצמח כמשתן, לטפל בסוכרת, להוריד חום, לשכך כאבים, כנוגד יתר לחץ דם, כטיפול מגן על הקיבה ולטפל בזיבה. בצמח נעשה שימוש גם כמקור של צבע טבעי לצביעת בדים.

קישורים חיצוניים
----------------

ויקישיתוף מדיה וקבצים בנושא **רואליה טובורוזה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* Ruellia, ruellia tuberosa, popping pod: Philippine herbal medicine
* Weeds other than plants
* Indian Medicinal Plants

הערות שוליים
------------

1. ↑  Yang Mekar ditamanku – Fever Root; Ruellia tuberosa, Linn.
2. ↑  Jeannette Allsopp, *Dictionary of Caribbean English usage*, University of the West Indies Press, 2003, מסת"ב978-976-640-145-0
3. ↑  Ruellia tuberosa – Pacific Island Ecosystems at Risk
4. ↑  Roger Graveson's The Plants of Saint Lucia: Acanthaceae
5. ↑  H. Panda, *Handbook On Ayurvedic Medicines With Formulae, Processes And Their Uses*, National Institute of Industrial Research, 2002, מסת"ב 81-86623-63-9
6. ↑  Effect of Chitosan and Mordants on Dyeability of Cotton Fabrics with Ruellia tuberosa Linn.
המחשת מבנה המקדש: האולם בולט לצדדים בכניסה למבנה
ה**אולם** היה חלק בבית המקדש ששימש כאולם כניסה. הוא ניצב ממזרח להיכל ובכניסה אליו היו 12 מדרגות. לעיתים המילה **היכל** משמשת לתיאור האולם וההיכל גם יחד.

מידות האולם
-----------

רוחבו (ממזרח למערב):

* בבית ראשון: 10 אמות
* בבית שני: 11 אמה (16 אמה יחד עם כותלו המזרחי), וכן הוא יהיה בבית שלישי.

אורכו (מצפון לדרום):

* בבית ראשון: 20 אמה
* בבית שני: 100 אמה.

במקדש שני - משני צידי האולם, לקחו 15 אמות מכל צד, וקבעו במקומות שלקחו את בית החליפות, כך שבלי בית החליפות, אורך האולם מצפון לדרום היה - 70 אמה.

פתח האולם
---------

יש שני הבדלים בין פתחו של אולם לבין הפתחים האחרים:

1. לכל הפתחים שהיו בבית המקדש היו דלתות, חוץ משל אולם, שבמקום זה הייתה תלויה בו פרוכת.
2. מידות הפתחים האחרים היו 20 אמה גובה ו - 10 אמות רוחב, אבל מידות פתח האולם היו 40 אמה גובה ו - 20 אמה רוחב.

הקישוטים באולם
--------------

**קורות של ארז-** 
היו קורות של ארז קבועים מקיר ההיכל לקיר האולם, כדי שלא יטה הקיר מרוב גובהו וייפול.

**השרשרות והעטרות-** 
שרשרות מזהב היו קבועות בתקרת האולם, שבהם פרחי כהונה עולים ורואים את העטרות.  

לפי התוספות בשם הגאונים מסכת גיטין ז', א', ה"עטרות" היו כעין כיפות מוזהבות.

**גפן של זהב-** 
גפן מזהב הייתה עומדת על פתחו של ההיכל אשר הייתה מורמת ומשוכה על גבי מוטות.  

מי שהתנדב להביא זהב בצורת עלה, בצורת גרגיר או בצורת אשכול, היה מביא ותולה באותה גפן על ידי כהן.

**נברשת-**
הילני המלכה תרמה נברשת לבית המקדש. את הנברשת תלו בפתח ההיכל.

**שני שולחנות-** 
באולם היו שני שולחנות: שולחן של זהב ושולחן של שיש.
כאשר הביאו את לחם הפנים להיכל, שמו אותו על השולחן של שיש, וכאשר הוציאו אותו, שמו אותו על שולחן של זהב.

השערים שהיו באולם
-----------------

באולם היו שלושה שערים:

1. בפתח ההיכל.
2. מצפון לשער ההיכל.
3. מדרום לשער ההיכל. על שער זה נאמר: "הַשַּׁעַר הַזֶּה סָגוּר יִהְיֶה לֹא יִפָּתֵחַ וְאִישׁ לֹא יָבֹא בוֹ כִּי ה' אֱלֹהֵי יִשְׂרָאֵל בָּא בוֹ וְהָיָה סָגוּר" (יחזקאל מ"ד, ב').

  


| חלקי בית המקדש השני |
| --- |
|       |
| 

צפון
**החיל**
**הסורג**
**עזרת נשים**
לשכת העצים
לשכת הנזירים
לשכת השמנים
לשכת המצורעים
**שער ניקנור**
**העזרה**
**המזבח**
**כבש**
**הכיור**
**בית המטבחיים**
**הדביר**
**האולם**
**ההיכל**
**1**
**2**
**2**
**3**
**לשכת**
**הגזית**
**בית**
**המוקד**
**4**
**4**
**5**
**6**
**7**
**א**
**ב**
**ג**
**ד**
**ה**
**ו**
**ז**
**ח**
**ט**
**י**
**י**
 |
|       |
| מקרא |
| **1.** לשכת הפרווה   **2.** בית החליפות   **3.** לשכת פרהדרין   **4.** בין האולם ולמזבח   **5.** תאים   **6.** מסיבה   **7.** אחורי בית הכפורת |
| שערי המקדש |
| **א.** שער עזרת נשים   **ב.** שער העליון   **ג.** שער הדלק   **ד.** שער הבכורות   **ה.** שער המים
**ו.** שער יכניה / הניצוץ   **ז.** שער הקרבן   **ח.** שער הנשים   **ט.** שער השיר / המוקד   **י.** שער בלי שם |

קישורים חיצוניים
----------------

* אולם - ערך מפורט, ב"אנציקלופדיה יהודית" באתר "דעת"
* מאמרים בנושא אולם, באתר ספריית אסיף

הערות שוליים
------------

1. 1 2  מלכים א, ו, ג
2. ↑  מידות ד, ז
3. ↑  יחזקאל מ, מח-מט
4. ↑  פירוש קהתי למסכת מידות ד, ז
**The Righteous Brothers** (הרייצ'ס ברדרס) היו צמד מוזיקלי אמריקני המורכב מביל מדלי ובובי הטפילד. הצמד ביצע הקלטות שונות בין השנים 1963 עד 1975 ולאחר מכן המשיך להופיע עד מותו של הטפילד ב-2003.

בשנת 2003 הצמד נכנס להיכל התהילה של הרוק אנד רול.

רקע
---

הקריירה המוזיקלית של מדלי והטפילד החלה בשנת 1962, כאשר החלו לשיר בלהקה "The paramours". בעקבות ההצלחה הראשונית הם חתמו בהמשך על חוזה הקלטות בחברת התקליטים Moonglow Records. במהלך 1963 הצמד הוציא לשווקים שני אלבומים, אשר מתוכם שני שירים זכו להצלחה מתונה - "Little Latin Lupe Lu" ו-"My Babe".

הצמד בחר את השם "Righteous Brothers" לאחר שאחד מהמעריצים שנכח בהופעה שלהם צעק לעברם בסוף המופע "That was righteous, brothers".

במהלך 1965 הצמד הוציא את הלהיט "You've Lost That Lovin 'Feelin'" אשר הופק על ידי פיל ספקטור. זה היה אחד מהסינגלים בז'אנר הפופ שזכו להצלחה הרבה ביותר באותה העת, זאת על אף שהשיר לא היה באורך הסטנדרטי של השירים שנוגנו ברדיו בתקופה זו. לפי BMI, "You've Lost That Lovin 'Feelin'" הוא השיר המושמע ביותר בתולדות הרדיו עד היום.

ב-1965 הוציא הצמד מספר להיטים נוספים שהופקו על ידי ספקטור, בהם השירים "Just Once in My Life", ‏"Unchained Melody", ו-‏"Ebb Tide", אשר כולם הגיעו למצעד הבילבורד טופ 10. "Unchained Melody" זכה להצלחה מחודשת ב-1990, כשחזר למעמד של להיט ענק בעקבות שימוש בו בסצנת הריקוד האחרון של סם ומולי בסרט "רוח רפאים".

בשנת 1987 ביצע ביל מדלי בדואט, יחד עם הזמרת ג'ניפר וורנס, את שיר הנושא מהסרט "ריקוד מושחת", "(I've Had) The Time of My Life". הסינגל הפך לרב מכר בינלאומי.

הטפילד מת ממנת יתר של קוקאין ב-5 בנובמבר 2003.

דיסקוגרפיה
----------

### אלבומי אולפן

* 1963: Right Now!
* 1964: Some Blue-Eyed Soul
* 1965: Just Once in My Life
* 1965: You've Lost That Lovin' Feelin'
* 1965: This Is New!
* 1966: Back to Back
* 1966: Soul & Inspiration
* 1966: Go Ahead and Cry
* 1966: In Action
* 1967: Sayin' Somethin'
* 1967: Souled Out
* 1968: One for the Road
* 1970: Rebirth
* 1973: 2 by 2
* 1974: Give It to the People
* 1975: Sons of Mrs Righteous
* 1991: The Reunion
* 2003: Night with the Righteous Brothers Live

קישורים חיצוניים
----------------

* אתר האינטרנט הרשמי של The Righteous Brothers
* The Righteous Brothers, ברשת החברתית פייסבוק

* The Righteous Brothers, באתר ספוטיפיי

* The Righteous Brothers, באתר Last.fm (באנגלית)

* The Righteous Brothers, באתר AllMusic (באנגלית)

* The Righteous Brothers, באתר MusicBrainz (באנגלית)

* The Righteous Brothers, באתר דיזר

* The Righteous Brothers, באתר Discogs (באנגלית)

* The Righteous Brothers, באתר Songkick (באנגלית)

* The Righteous Brothers, באתר בילבורד (באנגלית)

הערות שוליים
------------

1. ↑  BMI Announces Top 100 Songs of the Century | News | BMI.com

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8013567
* BnF: cb13906178s (data)
* GND: 5229515-1
* ISNI: 0000 0000 9008 6047
* LCCN: n94061351
* MusicBrainz: 1ac3366a-a0e9-4a55-8f6e-796fce32a3b2
* NKC: ko2004209451
* Trove: 1137862
* VIAF: 131488634
* WorldCat: lccn-n94061351

 |